CELEX: 22020D0081
Language: hr
Date: 2018-03-23 00:00:00
Title: Odluka Zajedničkog odbora EGP-a br. 64/2018 od 23. ožujka 2018. o izmjeni Priloga IX. (Financijske usluge) Sporazumu o EGP-u [2020/81]

30.1.2020   
               
               
                  HR
               
               
                  Službeni list Europske unije
               
               
                  L 26/60
               
            
         ODLUKA ZAJEDNIČKOG ODBORA EGP-A
         br. 64/2018
         od 23. ožujka 2018.
         o izmjeni Priloga IX. (Financijske usluge) Sporazumu o EGP-u [2020/81]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba (EU) br. 345/2013 Europskog parlamenta i Vijeća od 17. travnja 2013. o europskim fondovima poduzetničkog kapitala (1) treba se uključiti u Sporazum o EGP-u.
                  
               
                     (2)
                  
                  
                     Uredba (EU) br. 346/2013 Europskog parlamenta i Vijeća od 17. travnja 2013. o europskim fondovima za socijalno poduzetništvo (2) treba se uključiti u Sporazum o EGP-u.
                  
               
                     (3)
                  
                  
                     Provedbena uredba Komisije (EU) br. 593/2014 оd 3. lipnja 2014. o utvrđivanju provedbenih tehničkih standarda o obliku obavijesti u skladu s člankom 16. stavkom 1. Uredbe (EU) br. 345/2013 Europskog parlamenta i Vijeća o europskim fondovima poduzetničkog kapitala (3) treba se uključiti u Sporazum o EGP-u.
                  
               
                     (4)
                  
                  
                     Provedbena uredba Komisije (EU) br. 594/2014 оd 3. lipnja 2014. o utvrđivanju provedbenih tehničkih standarda o obliku obavijesti u skladu s člankom 17. stavkom 1. Uredbe (EU) br. 346/2013 Europskog parlamenta i Vijeća o europskim fondovima za socijalno poduzetništvo (4) treba se uključiti u Sporazum o EGP-u.
                  
               
                     (5)
                  
                  
                     Prilog IX. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Iza točke 31.bcai (Provedbena odluka Komisije (EU) 2015/2042) u Prilogu IX. Sporazumu o EGP-u umeće se sljedeće:
            
                        „31.bd
                     
                     
                        
                           32013 R 0345: Uredba (EU) br. 345/2013 Europskog parlamenta i Vijeća od 17. travnja 2013. o europskim fondovima poduzetničkog kapitala (SL L 115, 25.4.2013., str. 1.).
                        Za potrebe ovog Sporazuma odredbe Uredbe sadržavaju sljedeće prilagodbe:
                        
                                    (a)
                                 
                                 
                                    neovisno o odredbama Protokola 1 uz ovaj Sporazum, i ako nije drukčije predviđeno ovim Sporazumom, pojmovi ‚država članica/države članice’ i ‚nadležna tijela’ tumače se tako da uključuju, uz njihovo značenje u skladu s Uredbom, države EFTA-e odnosno njihova nadležna tijela;
                                 
                              
                                    (b)
                                 
                                 
                                    u člancima 22. i 23. iza riječi ‚ESMA’ umeću se riječi ‚ili, ovisno o slučaju, nadzorno tijelo EFTA-e’;
                                 
                              
                                    (c)
                                 
                                 
                                    u članku 23. stavku 2. riječi ‚pravom Unije’ zamjenjuju se riječima ‚odredbama Sporazuma o EGP-u’;
                                 
                              
                                    (d)
                                 
                                 
                                    u članku 24. riječi ‚ESMA-i, koja’ zamjenjuju se riječima ‚ESMA-i. ESMA ili, ovisno o slučaju, nadzorno tijelo EFTA-e’.
                                 
                              
                  
                        31.bda
                     
                     
                        
                           32014 R 0593: Provedbena uredba Komisije (EU) br. 593/2014 оd 3. lipnja 2014. o utvrđivanju provedbenih tehničkih standarda o obliku obavijesti u skladu s člankom 16. stavkom 1. Uredbe (EU) br. 345/2013 Europskog parlamenta i Vijeća o europskim fondovima poduzetničkog kapitala (SL L 165, 4.6.2014., str. 41.).
                     
                  
                        31.be
                     
                     
                        
                           32013 R 0346: Uredba (EU) br. 346/2013 Europskog parlamenta i Vijeća od 17. travnja 2013. o europskim fondovima za socijalno poduzetništvo (SL L 115, 25.4.2013., str. 18.).
                        Za potrebe ovog Sporazuma odredbe Uredbe sadržavaju sljedeće prilagodbe:
                        
                                    (a)
                                 
                                 
                                    neovisno o odredbama Protokola 1 uz ovaj Sporazum, i ako nije drukčije predviđeno ovim Sporazumom, pojmovi ‚država članica/države članice’ i ‚nadležna tijela’ tumače se tako da uključuju, uz njihovo značenje u skladu s Uredbom, države EFTA-e odnosno njihova nadležna tijela;
                                 
                              
                                    (b)
                                 
                                 
                                    u člancima 23. i 24. iza riječi ‚ESMA’ umeću se riječi ‚ili, ovisno o slučaju, nadzorno tijelo EFTA-e’;
                                 
                              
                                    (c)
                                 
                                 
                                    u članku 24. stavku 2. riječi ‚pravom Unije’ zamjenjuju se riječima ‚odredbama Sporazuma o EGP-u’;
                                 
                              
                                    (d)
                                 
                                 
                                    u članku 25. riječi ‚ESMA-i, koja’ zamjenjuju se riječima ‚ESMA-i. ESMA ili, ovisno o slučaju, nadzorno tijelo EFTA-e’.
                                 
                              
                  
                        31.bea
                     
                     
                        
                           32014 R 0594: Provedbena uredba Komisije (EU) br. 594/2014 оd 3. lipnja 2014. o utvrđivanju provedbenih tehničkih standarda o obliku obavijesti u skladu s člankom 17. stavkom 1. Uredbe (EU) br. 346/2013 Europskog parlamenta i Vijeća o europskim fondovima za socijalno poduzetništvo (SL L 165, 4.6.2014., str. 44.).”
                     
                  
         
            Članak 2.
            Vjerodostojni su tekstovi uredbi (EU) br. 345/2013, (EU) br. 346/2013 te provedbenih uredbi (EU) br. 593/2014 i (EU) br. 594/2014 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 24. ožujka 2018. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 23. ožujka 2018.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 115, 25.4.2013., str. 1.
         
            (2)  SL L 115, 25.4.2013., str. 18.
         
            (3)  SL L 165, 4.6.2014., str. 41.
         
            (4)  SL L 165, 4.6.2014., str. 44.
         
            (*1)  Ustavni su zahtjevi navedeni.